[{"text_idx": "#000003", "text": "Dros y penwythnos bydd cymal o daith broffesiynol y 'Tour Series' yn dychwelyd i Aberystwyth."}, {"text_idx": "#000004", "text": "Bu siom y llynedd wedi i'r gyfres benderfynu peidio ymweld a\u0302 Chymru."}, {"text_idx": "#000005", "text": "Mae'r unig gymal yng Nghymru yn cael ei gynnal yn Aberystwyth ddydd Sadwrn."}, {"text_idx": "#000006", "text": "Dywedodd Nia Peris, aelod o bwyllgor trefnu Gw\u0302yl Seiclo Aberystwyth: \"Rydyn ni'n ehangu ein darpariaeth i gwmpasu seiclo ar wahanol lefelau yn y gymuned, o blant i deuluoedd a merched."}, {"text_idx": "#000007", "text": "\"Mae 'na ddigwyddiadau mwy hamddenol yn ogystal a\u0302 dwy ras i seiclwyr proffesiynol - fel gw\u0302yl mae hi wirioneddol yn cynnig rhywbeth i bawb.\""}, {"text_idx": "#000009", "text": "Roedd y trefnwyr yn siomedig gyda phenderfyniad y Tour Series i beidio cynnwys cymal Aberystwyth y llynedd, ac mae'r gwirfoddolwyr yn falch bod y ras yn dychwelyd eleni."}, {"text_idx": "#000010", "text": "\"Mae denu cymal y Tour Series yn bwysig er mwyn cynnig ysbrydoliaeth i blant a phobl sy'n seiclo,\" meddai Ms Peris."}, {"text_idx": "#000011", "text": "\"Mae'r seiclwyr proffesiynol, yr enwau mawr, hefyd yn denu cynulleidfa yma.\""}, {"text_idx": "#000014", "text": "Prif StraeonGwerthu maes awyr yn bosib 'oni bai am Covid'Published1 awr yn o\u0302lTaith o Croatia wedi costio \u00a3932 i gefnogwr CymruPublished58 munud yn o\u0302lYsgolion o Gymru wedi wynebu trafferthion yn DoverPublished11 awr yn o\u0302l"}]